Document ID: 31978L0365

Direktiva Komisije
z dne 31. marca 1978
o drugi prilagoditvi direktive Sveta št. 71/318/EGS o približevanju zakonodaje držav članic, ki se nanaša na plinomere, tehničnemu napredku
(78/365/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta št. 71/316/EGS z dne 26. julija 1971 o približevanju zakonodaje držav članic, ki se nanaša na skupne določbe za merilne instrumente in metode meroslovnega nadzora [1], spremenjene z Aktom o pristopu, zlasti členov 17, 18 in 19.
ob upoštevanju Direktive Sveta št. 71/318/EGS z dne 26. julija 1971 o približevanju zakonodaje držav članic, ki se nanaša na plinomere [2], kakor je bila spremenjena z Direktivo Komisije št. 74/331/EGS [3],
ker je treba Direktivo št. 71/318/EGS zaradi tehničnega razvoja na zadevnem področju dopolniti;
ker so ukrepi, ki jih predvideva ta direktiva, v skladu z mnenjem Odbora za prilagajanje direktiv, ki zadevajo odstranjevanje tehničnih ovir pri trgovini z merilnimi instrumenti, tehničnemu napredku,
SPREJELA NASLEDNJO DIREKTIVO:
Člen 1
V prilogi k Direktivi št. 71/318/EGS se točke I.B.3, I.B.4.1, I.B.8.2.3, I.B.9, II6.3, III.2, III.4 in III.5 s to direktivo spremenijo v skladu z ustreznimi oddelki v prilogi k tej direktivi.
Točke II.5.2, II.7.2.7 in III.6.2.3, ki jih vsebuje priloga te direktive, se s to direktivo dodajo k prilogi k Direktivi št. 71/318/EGS.
Člen 2
1. Države članice sprejmejo zakone in druge predpise, potrebne za uskladitev s to direktivo, tako da bodo te določbe začele veljati eno leto od njene notifikacije in o tem takoj obvestijo Komisijo.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 31. marca 1978

Labels: 7
1
15
14